Griekwastad: Tiener moet terug skool toe | Nuus24
Kaapstad – Die minderjarige seun wat van die moord op die Steenkamp-gesin aangekla word, is vroeër in die hof borgtog toegestaan. Rapport se Jacques Steenkamp het vanuit die hof getweet dat die beskuldige se familielede baie bly was. Sommige van hulle het in die hof hul trane van blydskap weggevee.Hy berig die tiener is op borgtog van R5 000 vrygelaat. Die moordbeskuldigde se borgtogvoorwaardes stipuleer dat die seun in sy voog se sorg moet bly en dat hy terug moet keer skool toe. Die seun staan tereg vir die moord op Deon, Christel en Marthella Steenkamp op hul plaas buite Griekwastad in April vanjaar.Die staat het vroeër aangevoer dat die beskuldigde in aanhouding moet bly omdat hy ‘n gevaar vir die samelewing inhou.Dit blyk dat die hofsaak tot 1 Oktober uitgestel is.Volg Nuus24 op Twitter Lees meer oor: griekwastad-moorde VOLGENDE OP NUUS24X
Mariëtte M Steyn sê...